Γκοβινταγκούπτα

Ο Γκοβινταγκούπτα, χίντι: Govindagupta (άκμασε 4ος-5ος αι.) ήταν ένας πρίγκιπας των Γκούπτα της βόρειας Ινδίας. Ήταν γιος του Τσαντραγκούπτα Β΄ και της Ντρουβαντέβι, και αδελφός του Κουμαραγκούπτα Α΄.

Τόσο ο Τσαντραγκούπτα Β΄ όσο και ο Κουμαραγκούπτα Α΄ κατέλαβαν τον θρόνο των Γκούπτα σε διαφορετικές εποχές. Η πήλινη σφραγίδα στο Μπασάρ του Γκοβινταγκούπτα τον περιγράφει ως μαχαράτζα ("μεγάλο βασιλιά"), και η επιγραφή στο Mαντσάουρ τού γιου του τον περιγράφει ως έναν ισχυρό άνθρωπο, που κατέστρεψε πολλούς βασιλείς. Αυτό έχει οδηγήσει μερικούς ιστορικούς να θεωρήσουν, ότι ο Γκοβινταγκούπτα κατέλαβε επίσης τον θρόνο των Γκούπτα για μια σύντομη περίοδο. Ωστόσο, η γενική άποψη μεταξύ των σύγχρονων ιστορικών είναι, ότι ο Γκοβινταγκούπτα δεν ήταν ποτέ κυρίαρχος ηγεμόνας: μπορεί να ήταν κυβερνήτης της επαρχίας Τιραμπούκτι εντός της αυτοκρατορίας των Γκούπτα.

 Πηγές πληροφοριών 

 Η πήλινη σφραγίδα στο Μπασάρ 
Σύμφωνα με μια πήλινη σφραγίδα που ανακαλύφθηκε στο Μπασάρ, ανάμεσα στα ερείπια της αρχαίας πόλης Βαϊσάλι, ο Γκοβινταγκούπτα ήταν γιος του αυτοκράτορα Τσαντραγκούπτα Β΄ και της συζύγου του Ντρουβα-ντέβι. Η πήλινη σφραγίδα ονομάζει τη βασίλισσα Ντρουβα-σβαμίνι (προφανώς το ίδιο με το Ντρουβα-ντέβι) ως σύζυγο του μαχαράτζαντιράτζα ("μεγάλο βασιλιά βασιλέων") Τσαντραγκούπτα Β΄, και ως μητέρα του μαχαράτζα ("μεγάλου βασιλιά") Γκοβινταγκούπτα.

Στην πήλινη σφραγίδα του Μπάσαρ, ο Γκοβινταγκούπτα ονομάζεται μαχαράτζα.  Κανένα νόμισμα που εκδόθηκε από τον Γκοβινταγκούπτα δεν έχει βρεθεί, και η γενεαλογία των Γκούπτα δεν τον αναφέρει. 

 Επιγραφή στο Μαντσάουρ 
Μια επιγραφή που ανακαλύφθηκε στο Μαντσάουρ, η οποία χαράχτηκε από έναν γιο τού Γκοβινδαγκούπτα, ευχαριστεί τον Γκοβινταγκούπτα. Η επιγραφή χρονολογείται το έτος 467 της εποχής των Μαλάβα (π. 467). 

Η επιγραφή ισχυρίζεται ότι οι βασιλείς που καταστράφηκαν από αυτόν, έσκυψαν τα κεφάλια τους στα πόδια του, και ακόμη και ο Ίντρα -ο βασιλιάς των θεών στην Ινδουιστική μυθολογία- τον φοβόταν.  Λέει ότι ο Γκοβινταγκούπτα ήταν τόσο διάσημος, όσο ο θεός Γκοβίντα (ο Βισνού), και μοιάζει με τους γιους της Ντίτι ή της Αντίτι (στην Ινδουιστική μυθολογία, η Ντίτι είναι η μητέρα των Νταΐτγιας ή των δαίμονων, και η Αντίτι είναι η μητέρα των θεών· ο ποιητής προφανώς ήθελε να συγκρίνει τον Γκοβιναγκούπττα με τους δαίμονες ως προς τη φυσική δύναμη, και με τους θεούς ως προς τις πνευματικές αρετές).

 Επιγραφή του Ντεογκάρ 
Μια επιγραφή που ανακαλύφθηκε σε έναν κίονα στην αυλή του Ναού Ντασαβατάρα, στο Ντεογκάρ περιέχει τη φράση Keshavapura-svami-padaya Bhagavata Govindasya danam. Ο μελετητής Β. Σ. Αγκάρβαλα ερμηνεύει αυτή τη φράση ότι σημαίνει πως ο ναός παραδόθηκε από τον Γκοβινταγκούπτα.

 Πολιτική κατάσταση 
Σύμφωνα με την επίσημη γενεαλογία της δυναστείας των Γκούπτα, τον Τσαντραγκούπτα Β΄ τον διαδέχτηκε ο γιος του Κουμαραγκούπτα Α΄. Ωστόσο, η πήλινη σφραγίδα Μπασάρ περιγράφει την βασίλισσα των Γκούπτα Ντρουβασβαμίνι ως τη μητέρα του μαχαράτζα Γκοβινταγκούπτα, και δεν αναφέρει το άλλο γιο της, Kουμαραγκούπτα Α΄. Φαίνεται ότι ο Γκοβινταγκούπτα ήταν ο κυβερνήτης της επαρχίας Τιρα-μπούκτι, που επικεντρωνόταν γύρω από το Βαϊσάλι, όπου ζούσε μαζί με τη μητέρα του. Αυτό μπορεί να εξηγήσει, γιατί στην περιοχή αυτή η βασίλισσα ήταν γνωστή ως μητέρα τού Γκοβινταγκούπτα, και όχι τού Κουμαραγκούπτα Α΄.   Μια εναλλακτική εξήγηση είναι ότι ο Γκοβίνταγκούπτα μπορεί να ήταν ο προφανής κληρονόμος. 

Ο ιστορικός Ντ. Ρ. Μπανταρκάρ ερμήνευσε τη σφραγίδα στο Μπασάρ, για να θεωρήσει ότι ο Γκοβινταγκούπτα ήταν ο άμεσος διάδοχος του Τσαντραγκούπτα Β΄, και κυβέρνησε για μια σύντομη περίοδο μεταξύ 411 (η τελευταία γνωστή ημερομηνία του Τσαντραγκούπτα Β΄) και 414 (η πρώτη γνωστή ημερομηνία του Κουμαραγκούπτα Α΄). Αν και ο Μπανταρκάρr αργότερα εγκατέλειψε αυτή τη θεωρία, αναβίωσε από άλλους μελετητές μετά την ανακάλυψη της επιγραφής Mαντσάουρ. Η επιγραφή περιγράφει τον Γκοβινταγκούπτα ως στρατηγό, που κυβέρνησε στο παρελθόν, και υποδηλώνει ότι ήταν ένας ισχυρός βασιλιάς.

Ο ιστορικός Β. Π. Σίνχα θεωρεί ότι κατά τη διάρκεια των τελευταίων ετών του Τσαντραγκούπτα Β΄, ο Γκοβινταγκούπτα μετέβη στην Κεντρική Ινδία, όπου διορίστηκε κυβερνήτης της δυτικής περιοχής Μάλβα.

 Αναφορές 

 Βιβλιογραφία 




Κατηγορία:Αυτοκρατορία των Γκούπτα